OPIS POSLOVA I PODACI O PLAĆI ZA RADNO MJESTO – VIŠI REFERENT ZA PRORAČUN I RAČUNOVODSTVO

OPIS POSLOVA:

Koordinira i prati ostvarivanje prihoda i rashoda proračunskih korisnika u riznici po izvorima financiranja.

Koordinira i vrši usklađenje podataka korisnika riznice s podacima u proračunskom računovodstvu Grada. 

Administrira šifrarnike poslovno-informacijskog sustava riznice Grada Ivanić-Grada za Grad i za proračunske korisnike. 

Vrši usklađivanje podataka korisnika riznice s podacima proračunskih korisnika Grada. 

Zaprima i provodi ovjerene zahtjeve korisnika s Interneta za plaćanje preko riznice. 

Izrađuje izvješća i druge evidencije vezano uz poslove riznice. 

Obavlja poslove financijskog i administrativnog praćenja projekata koji se sufinanciraju iz fondova i programa Europske unije, prati realizaciju ugovora temeljem kojih se sufinanciraju EU projekti te analizira dinamiku izvršenja prihoda i rashoda projekata sufinanciranih iz fondova i ostalih programa Europske unije. Vodi interne evidencije radi praćenja provedbe projekata, priprema tabelarne prikaze primljenih i potrošenih sredstava iz programa i fondova EU; sudjeluje u izradi izvješća o financijskoj realizaciji provedbe EU projekata. 

Obavlja poslove financijskog i administrativnog praćenja preuzetih obveza po ugovorima o nabavi roba, radova i usluga. 

Sudjeluje u procesima uspostave sustava unutarnje financijske kontrole u dijelu prikupljanja podataka o utvrđenim rizicima te provodi evidentiranje i ažuriranje istih u registru rizika Grada. 

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,50 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 03/26 i 08/26) i osnovice za obračun plaće u iznosu od 844,00 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/26), uvećan za 0,5 % za svaku navršenu godinu radnoga staža.

Sukladno odredbi članka 12. Zakona o plaćama u lokalnoj i područnoj (regionalnoj) samoupravi, za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.
